A Bíróság (hatodik tanács) 2012. október 4-i ítélete – Bizottság kontra Spanyolország
(C-403/11. sz. ügy)
„Tagállami kötelezettségszegés – 2000/60/EK irányelv – Vízgyűjtő–gazdálkodási tervek – Közzététel és a Bizottságnak való bejelentés – A nyilvánosság tájékoztatása és részvétele – Hiány”
1.                     Kötelezettségszegés megállapítása iránti kereset – A kötelezettségszegés bizonyítása – A Bizottságra háruló teher – A kötelezettségszegést
alátámasztó bizonyítékok bemutatása – Az eljárás alá vont tagállamot terhelő ellenbizonyítási kötelezettség (EUMSZ 258. cikk)
(vö. 20. pont)
2.                     Környezet – Közösségi vízügyi politika – 2000/60 irányelv – A tagállamoknak a vízgyűjtő-gazdálkodási tervek közzétételére
irányuló kötelezettsége – A nyilvánossággal folytatott konzultációra, valamint az e tervek másolatainak a Bizottsággal és
az érintett tagállamokkal való közlésére irányuló kötelezettség – A végrehajtás elmaradása – Kötelezettségszegés (2000/60
európai parlamenti és tanácsi irányelv, 13. cikk, (1)–(3) és (6) bekezdés, 14. cikk, (1) bekezdés, c) pont és 15. cikk, (1) bekezdés)
(vö. 21–23. pont)
3.                     Tagállamok – Kötelezettségek – Kötelezettségszegés – A belső jogra alapított igazolás – Megengedhetetlenség (EUMSZ 258. cikk)
(vö. 25. pont)
Tárgy
Tagállami kötelezettségszegés – A vízpolitika terén a közösségi fellépés kereteinek meghatározásáról szóló, 2000. október
23-i 2000/60/EK európai parlamenti és tanácsi irányelv (HL L 327., 1. o.; magyar nyelvű különkiadás 15. fejezet, 5. kötet,
275. o.) 13. cikke (1), (2), (3) és (6) bekezdésének, 14. cikke (1) bekezdése c) pontjának és 15. cikke (1) bekezdésének megsértése
– Vízgyűjtő–gazdálkodási tervek – A nyilvánosság tájékoztatása és részvétele – E gazdálkodási tervek bejelentése.
Rendelkező rész
1)
A Spanyol Királyság
–        mivel 2009. december 22-ig nem fogadta el a vízgyűjtő–gazdálkodási terveket – kivéve Katalónia vízgyűjtő kerületének gazdálkodási
tervét –, és 2010. március 22-ig nem küldte meg e tervek másolatait az Európai Bizottságnak és az érintett tagállamoknak a
2008. március 11-i 2008/32/EK európai parlamenti és tanácsi irányelvvel módosított, a vízpolitika terén a közösségi fellépés
kereteinek meghatározásáról szóló, 2000. október 23-i 2000/60/EK európai parlamenti és tanácsi irányelv 13. cikke (1)–(3)
és (6) bekezdésének, valamint 15. cikke (1) bekezdésének megfelelően, és
–        mivel legkésőbb 2008. december 22-ig nem indította meg a nyilvánosság tájékoztatására és részvételére irányuló eljárást a
Baleár-szigeteket, Tenerifét, Guadianát, Guadalquivirt, az andalúziai mediterrán medencét, Tinto–Odiel–Piedrast, Guadalete–Barbatét,
a galíciai partvidéket, Miño–Silt, Duerót, Kelet–Kantábriát és Nyugat-Kantábriát érintő vízgyűjtő–gazdálkodási tervek tervezetének
vonatkozásában – Katalónia vízgyűjtőjét kivéve – ezen irányelv 14. cikke (1) bekezdésének c) pontjának megfelelően,
nem teljesítette az említett rendelkezésekből eredő kötelezettségeit.
2)
A Bíróság a Spanyol Királyságot kötelezi a költségek viselésére.